b'\n_START_ARTICLE_\nSkarlat Kalimahi\n_START_SECTION_\n\xc5\xbdivljenjepis\n_START_PARAGRAPH_\nBil je sin Aleksandra Kalimahija in Ruksandre Ghica in poro\xc4\x8den s Smaragdo Mavrogeni. Med rusko-tur\xc5\xa1ko vojno so ga leta 1810 ujeli Rusi in ga odpeljali v Harkov. Leta 1812 se je vrnil na moldavski prestol, uvedel nove zakone in bojarjem zni\xc5\xbeal davke. Sprejel je ukrepe proti epidemiji kuge, vzdr\xc5\xbeeval z lesom tlakovane ulice, podprl gibanje Georga Asakija za uvedbo romunskega jezika in v Moldaviji uvedel sajenje krompirja._NEWLINE_Leta 1819 so ga odpeljali v Istanbul, kjer so ga nameravali usmrtiti zaradi domnevnega kolaboriranja z Rusi. Leta 1821 je dosegel preklic smrtne obsodbe in bil imenovan za kneza (hospodarja) Vla\xc5\xa1ke. Tega leta je bil nekaj mesecev de iure vladar Vla\xc5\xa1ke, vendar mu oblasti ni uspelo prevzeti. Tega leta je izbruhnila tudi vojna za neodvisnost Gr\xc4\x8dije. Aleksandra Kalimahija so konec leta zastrupili, domnevno zaradi njegove progr\xc5\xa1ke usmeritve.'